Jaanus Raudkats

Jaanus Raudkats (sündinud 17. detsembril 1959) on eesti popmuusik, kultuurikorraldaja ja kinnisvaramaakler. 

Haridus
Ta on õppinud Türi Keskkoolis ja aastatel 1975–1978 Tallinna 46. Keskkoolis (kunstiklassis) ning aastatel 1978–1984 Tallinna Polütehnilises Instituudis tööstus- ja tsiviilehituse erialal.Jaanus Raudkats kinnisvaraettevõtte Nord Property kodulehel. Vaadatud 20.02.2022. 

Ülikoolist jäi diplom õigel ajal saamata, kuna ta eelistas Gunnar Grapsi ansambliga Venemaale esinema minna.Heili Vaus-Tamm. 1990ndate algul oli Nõmme kultuurimaja linna kõige popim noortekoht Nõmme Sõnumid, 29.01.2016 (Digaris).

Muusika
Muusika tõusis tema elus esikohale umbes 1980. aastal. Kirgliku rokkmuusikuna on ta mänginud ansamblites Kolumbus Kris (alates 1987, asutajaliige), Muusik Seif, Seif, Magnetic Band (1989–1989), Singer Vinger (1995–1999), Fridays Deal, muusikaprojektides koos Sulliwaniga jm. Ta mängib basskitarri, kuid on mänginud ka klahvpille, ja laulab.

Muusikuna mängis mitmes ansamblis algul Eesti Riikliku Filharmoonia palgal olles. Aastatel 1987–1995 töötas Nõmme kultuurimaja metoodikuna ning pani rahulikku elu elanud kultuurimaja rokkima: asutas seal Nõmme rokiklubi ja korraldas kontserdisarja "Nõmme biit".

Käinud ansamblitega esinemas algul raudse eesriide tõttu peamiselt Venemaal, kuid 1990. aastate algusest juba pidevalt mujal välismaal: USA-s, Soomes, Rootsis, Taanis jm. 2004. aastal lõpetas ta koos ansambliga Kolumbus Kris ringreisid välismaal. Ansambel läks ingliskeelselt repertuaarilt üle eestikeelsele ja hakkas esinema peamiselt Eestis.

Koostöö Gunnar Grapsiga

 Muusikust kinnisvaramaakler 
2017. aastast töötab Jaanus Raudkats ettevõttes Nord Propety kinnisvaramaaklerina.

 Esinemisi filmis, televisioonis ja raadios
 "Tõnise ja Mäe vahel" (Eesti Telefilm, 1986, režissöör Toomas Lepp)
 "Muusik Seif 10 aastat hiljem" Muusik Seif 10 aastat hiljem, ETV 1990 ETV muusikasaade, 1990

Viited

Välislingid
 Lembit Kivisik. Mart Laari varjatud aastad Post, 1. detsember 1993

Kategooria:Eesti basskitarristid
Kategooria:Eesti kultuurikorraldajad
Kategooria:Sündinud 1959